
R E F E R A T   DE   A P R O B A R E
privind aprobarea participării Municipiului Brad, Județul Hunedoara la Parteneriatul LEADER cu denumirea ”Parteneriatul 
Țara Zarandului 2023 - 2027”



Prin adresa nr. 73/03.05.2023, înregistrată la Primăria Municipiului Brad sub nr. 29181/04.05.2023, Asociația Intercomunitară ,,Țara Zarandului” LEADER GAL a solicitat Municipiului Brad susținerea acțiunilor premergătoare pentru încheierea unui ”Acord de Parteneriat” a Țării Zarandului pentru depunerea un proiect în cadrul SM 19.1 în vederea obținerii finanțării necesare pentru a realiza noua Strategie a Țării Zarandului pe perioada de programare  2023 – 2027. În acest sens se intenționează depunerea unei cereri de finanțare în cadrul submăsurii 19.1 „Sprijin pregătitor” din cadrul PNDR 2014 – 2020 prin Agenția pentru Finanțarea Investițiilor Rurale (AFIR). Sesiunea de depunere a cererilor se derulează în perioada 18.04.2023-31.05.2023.
La nivelul teritoriului vizat de documentul strategic se vor realiza următoarele acțiuni:
· derularea unui proces de consultare și animare realizat la nivel local, cu implicarea, în mod activ, a actorilor locali și organizațiilor din teritoriu. În acest fel, pot fi analizate nevoile și oportunitățile de dezvoltare, prin dezvoltarea unui mecanism de implicare activă a populației în dezvoltarea zonei;
· proiectarea strategiei de dezvoltare locală plasată sub responsabilitatea comunității (prin activități de consultanță, realizarea de studii asupra zonei în cauză și acțiuni legate de consultarea părților interesate în scopul pregătirii strategiei).
Pentru Municipiul Brad, un prim pas în demararea acțiunilor necesare pentru a depune cererea de finanțare este aderarea la noul parteneriat al Țării Zarandului 2023 – 2027. Conform Ghidului SM 19.1, includerea unei UAT în parteneriat se realizează prin hotărâre de consiliu local (HCL). În condițiile legislației naționale, consiliile locale hotărăsc cooperarea sau asocierea cu persoane juridice române, cu organizații neguvernamentale şi/sau cu alți parteneri sociali, în vederea finanțării şi realizării în comun a unor acţiuni, servicii sau proiecte de interes public local.
	În contextul celor de mai sus am inițiat prezentul proiect de hotărâre prin care am propus aprobarea participării Municipiului Brad, Județul Hunedoara la Parteneriatul LEADER cu denumirea ”Parteneriatul  Țara Zarandului 2023 - 2027” și îl supun spre dezbatere și aprobare plenului Consiliului Local al Municipiului Brad în forma prezentată.
	Am propus, de asemenea, desemnarea Primarului Municipiului Brad să reprezinte Municipiul Brad în cadrul Parteneriatul LEADER cu denumirea ” Parteneriatul Țara Zarandului 2023 – 2027 ”  și să semneze Acordul de Parteneriat, precum și orice alte documente necesare.
Precizez că Municipiul Brad nu va adera la alt parteneriat de tip LEADER pentru a implementa o Strategie de Dezvoltare Locală cu finanțare prin Planul Strategic 2023 – 2027 și Programul Incluziune și Demnitate Socială – PIDS.
	 Invoc în susţinerea propunerii mele prevederile Planului Strategic (PS) PAC 2023 – 2027, ale Programul Incluziune si Demnitate Sociala – PIDS și Planul Național de Dezvoltare Rurală, ale Ordonanței Guvernului nr. 26/2000 cu privire la asociații și fundații, cu modificările și completările ulterioare, ale art. 129 alin. (2) lit. b) și e), alin. (4) lit. e) si alin. (9), lit. a) din Ordonanța de urgență nr. 57/2019 privind Codul administrativ  cu modificările si completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată;

